Kamu bisa jelasin ke aku soal Choky Sitohang dalam bahasa jawa?

Choky Sitohang iku sawijining présènter acara utawa pranata cara ulah raga lan musik. Jeneng asline  Ronal Paul Yonathan Sitompul.  Priya kelairan Bandhung, 10 Juli 1982 iki miwiti karir minangka pamaca warta (sisan reporter/jurnalis) ing sawijining stasiun televisi swasta ing taun 2002.

Choky sing pancèn luwih seneng dadi présènter tinimbang jurnalis, kerep mèlu casting minangka présènter. Ing tengahan taun 2005, Choky pungkasané bisa menjadi présènter program reality show Cepetan Dong. Sawisé iku Choky miwiti karir minangka présènter ing acara My World ing JakTV. Jeneng Choky wiwit nanjak sawisé dadi pranata cara Good Morning on the weekend bebarengan karo Ferdy Hassan. Ajang EURO 2008 sing banjur ngunggahaké jenengé, sanajan sadurungé Choky wis tau dadi présènter La Liga (Spanyol), FA CUP, lan Liga Italia.

Saliyané acara ulah raga, Choky uga dadi pranata cara ing acara liya, kaya Dahsyat (RCTI), Stardut 2 (Indosiar), Hits Music (RCTI), Sing a song, sarta sawatara acara penghargaan kaya Indonesian Movie Award 2009 lan Putri Indonesia 2009.

Saliyané présènter, Choky uga ngrambah donya akting. Taun 2007, Choky main sajeroning filem SANG DEWI.

Présènter acara Take me out Indonesia lan Happy song iki main filem manèh ing filem Suka sama suka (2009).